Държавен вестник, бр. 68, 2010 г., стр. 7

БРОЙ  68	
Д Ъ Р Ж А В Е Н  В Е С Т Н И К 	
СТР.  7  
международно признати методи в съответствие 
с Наредбата за разрешаване на продукти за 
растителна защита. 
(2) Когато за определянето на някои екоток­
сикологични свойства се прилагат методите по 
ал. 1, т. 2, изпитванията се извършват съгласно 
принципите на Добрата лабораторна практика 
и при спазване изискванията на Наредба № 15 
от 2006 г. за минималните изисквания за защита 
и хуманно отношение към опитните животни 
и изискванията към обектите за използването, 
отглеждането и/или доставката им. 
(3) Когато екотоксикологичното свойство е 
определено по ал. 1, т. 1 и 2, за класифициране 
на сместа се използват резултатите от изпит­
ванията по ал. 1, т. 2.
Чл. 28. (1) Когато химичните смеси, с изклю­
чение на продуктите за растителна защита, са 
класифицирани чрез методите по чл. 27, ал. 1, 
т. 2, ново определяне на екотоксикологичните 
свойства чрез методите по чл. 27, ал. 1, т. 1 
или 2 се извършва, когато:
1. производителят е направил промени в 
първоначалната концентрация, изразена като 
процент маса/маса или обем/обем на едно или 
повече опасни химични вещества, превишаващи 
допустимото изменение съгласно приложение 
№ 6, таблица 4;
2. производителят е направил промени в 
състава на химичната смес, включващи за­
мяната или добавянето на едно или повече 
химични вещества.
(2) Ново определяне на свойствата по ал. 1 
не се извършва, когато съществуват достовер­
ни научни данни, позволяващи да се направи 
оценка, че новото определяне на свойствата 
няма да доведе до промяна в класифицирането.
Раздел II
Опаковане на химични смеси
Чл. 29. Опаковката на опасните химични 
смеси и химичните смеси, които не се класи­
фицират като опасни, но въпреки това могат 
да представляват специфична опасност, трябва 
да отговаря на следните изисквания:
1. опаковката се конструира по начин, който 
да не позволява разпиляване или разливане на 
съдържанието є, освен в случаите, когато се 
изискват специални приспособления за безопас­
ност, определени съгласно приложения № 2 и 11;
2. опаковката и приспособленията за затва­
рянето є се изработват от материали, които 
не взаимодействат със съдържанието на опа­
ковката;
3. опаковката и приспособленията за за­
тварянето є трябва да издържат нормалните 
натоварвания при транспортиране и при ра­
бота с тях;
4. контейнерите със заменими приспосо­
бления за затваряне се конструират по начин, 
който да позволява многократно затваряне, без 
да се разпилее или разлее съдържанието им.
Чл. 30. Изискванията на чл. 29, т. 1, 2 и 
3 се считат за изпълнени, когато опаковката 
отговаря на изискванията за превоз на опасни 
товари с железопътен транспорт, по море или 
по въздух или по други сухоземни или водни 
пътища.
Чл. 31. Опаковките на опасните химични 
смеси и химичните смеси, които не се класи­
фицират като опасни, но въпреки това могат да 
представляват специфична опасност, пускани на 
пазара за масова употреба, не трябва да имат:
1. форма и/или графичен дизайн, които 
привличат или предизвикват любопитството 
на деца или заблуждават потребителите, или
2. вид и/или означения, подобни на тези, 
използвани при храните за хора или животни 
или при лекарствените и козметичните продукти.
Чл. 32. (1) Опаковките на химични смеси 
по приложение № 11, пускани на пазара за ма­
сова употреба, трябва да имат приспособления 
за затваряне, които ги правят недостъпни за 
деца, и/или да са маркирани с тактилен знак 
за опасност.
(2) Приспособленията за затваряне и так­
тилният знак за опасност трябва да отговарят 
на изискванията съгласно приложение № 2.
Раздел ІІІ
Етикетиране на химични смеси
Чл. 33. (1) Опасните химични смеси се 
етикетират на български език в съответствие с 
изискванията на този раздел и на приложение 
№ 9, части А и В.
(2) На етикета на опасните химични смеси 
се обозначават:
1. търговското наименование или обозна­
чение на сместа;
2. химичното наименование на веществото 
или химичните наименования на веществата 
в състава на сместа съгласно изискванията на 
чл. 36, 37, 38 и 39;
3. наименование, седалище и адрес на уп­
равление, включително телефонен номер на 
лицето, което пуска химичната смес на пазара;
4. количеството, съдържащо се в опаковката 
(маса или обем), когато опасните химични 
смеси се пускат на пазара за масова употреба;
5. символите и знаците за опасност съгласно 
изискванията на чл. 40; 
6. R-фразите съгласно изискванията на 
чл. 41 и 43; 
7. S-фразите съгласно изискванията на чл. 42.
Чл. 34. Химични смеси, посочени в при­
ложение № 9, части В и С, които не са кла­
сифицирани като опасни, но въпреки това 
могат да представляват специфична опасност, 
се етикетират на български език съгласно при­
ложение № 9, части В и С, като на етикета се 
обозначават и:
1. търговското наименование или обозна­
чението на сместа;
2. наименование, седалище и адрес на уп­
равление, включително телефонен номер на 
лицето, което пуска химичната смес на пазара.